**แนวทางการจัดเก็บข้อมูลขยะเปียกเพื่อการคำนวณการปล่อยก๊าซเรือนกระจก**

**\*\*\*\*\*\*\*\*\*\*\*\*\*\*\*\*\*\***

**1. ระดับจังหวัด** (สำนักงานส่งเสริมการปกครองท้องถิ่นจังหวัด)

**ผู้มีส่วนเกี่ยวข้อง**

* ท้องถิ่นจังหวัด
* เจ้าหน้าที่กลุ่มส่งเสริมและพัฒนาท้องถิ่น หรือเจ้าหน้าที่ที่ได้รับมอบหมาย

**แนวทางการดำเนินการ**

**(ก่อนการเก็บข้อมูลปริมาณขยะเปียก)**

1. ประสานข้อมูลของกลุ่มเป้าหมาย ได้แก่ ครัวเรียน/โรงเรียน/ศพด. ที่จะเป็นพื้นที่เก็บข้อมูลปริมาณขยะเปียกกับ สถ.
2. ประสานกับ อปท. กลุ่มเป้าหมายตามข้อ (1) เพื่อกำหนดชุมชนเป้าหมายในแต่ละ อปท. จำนวน 1 ชุมชนๆละ 300 ครัวเรือน และคัดเลือกเจ้าหน้าที่เก็บข้อมูล
3. ประสานข้อมูลพื้นฐานของแต่ละครัวเรือนที่ อปท. จัดทำ พร้อมทั้งตรวจสอบ
ความถูกต้องและส่งให้ สถ.
4. จัดทำข้อมูลพื้นฐานของโรงเรียนและ ศพด. ส่งให้ สถ.
5. จัดประชุมทำความเข้าใจการปฏิบัติงานให้กับ อปท. รร. และ ศพด. ที่เกี่ยวข้อง โดยผ่านการประชุมทางไกล (conference) ของกรมส่งเสริมการปกครองท้องถิ่น
6. จัดทำโครงการจัดเก็บข้อมูลเพื่อจัดซื้ออุปกรณ์ ดังนี้ (จำนวน/ 1 จังหวัด)
* ตราชั่งแบบเข็ม 60 กิโลกรัม จำนวน 40 เครื่อง
* ถังพลาสติกพร้อมฝาปริมาตร 100 ลิตร จำนวน 680 ถัง

 - ครัวเรือน จำนวน 600x1 = 600 ถัง

 - โรงเรียน จำนวน 10x4= 40 ถัง

 - ศพด. จำนวน 20x2= 40 ถัง

* ถังพลาสติกพร้อมฝาปริมาตร 20 ลิตร จำนวน 600 ถัง
* ครัวเรือน จำนวน 600x1 = 600 ถัง
* ตะกร้าพลาสติกกรองเศษอาหาร จำนวน 120 ใบ
* เจ้าหน้าที่เก็บข้อมูล (อถล.) 10x4 = 40 ใบ
* โรงเรียน จำนวน 10x4= 40 ใบ
* ศพด. จำนวน 20x2= 40 ใบ

**(ระหว่างการเก็บข้อมูลปริมาณขยะเปียก**)

 (1) ให้คำปรึกษากับ อปท.

 (2) ติดตามการจัดเก็บข้อมูลปริมาณขยะเปียก โดยการบันทึกภาพการดำเนินการและรายงานต่อ สถ.

**2. ระดับองค์กรปกครองส่วนท้องถิ่น**

 **2.1 ประเภทครัวเรือน**

 **ผู้มีส่วนเกี่ยวข้อง**

* องค์กรปกครองส่วนท้องถิ่น (ผู้บริหาร และเจ้าหน้าที่ที่รับผิดชอบ)
* ผู้จัดเก็บข้อมูล (อถล.)
* ผู้นำชุมชน/ กำนันผู้ใหญ่บ้าน
* ครัวเรือน

 **แนวทางการคัดเลือก**

1. แนวทางการคัดเลือกครัวเรือน

1.1 คัดเลือกครัวเรือนเพื่อดำเนินการจัดเก็บข้อมูลขยะเปียก จำนวน 600 ครัวเรือน ดังนี้

 (1) เทศบาลตำบลที่กำหนด จำนวน 10 หมู่บ้าน หมู่บ้านละ 30 ครัวเรือน รวมทั้งสิ้น

 300 ครัวเรือน

 (2) องค์การบริหารส่วนตำบลที่กำหนด จำนวน 10 หมู่บ้าน หมู่บ้านละ 30 ครัวเรือน

 รวมทั้งสิ้น 300 ครัวเรือน

1.2 คัดเลือกครัวเรือนที่มีพื้นที่สำหรับติดตั้งถังขยะเปียก

1.3 คัดเลือกครัวเรือนที่สามารถปฏิบัติตามขั้นตอนได้

 2. แนวทางการคัดเลือกผู้จัดเก็บข้อมูล

2.1 คัดเลือกผู้จัดเก็บข้อมูล ในการปฏิบัติหน้าที่จัดเก็บข้อมูลขยะเปียกเพื่อการคำนวณปล่อยก๊าซเรือน

กระจก จำนวน 10 คน/1 อปท จากเครือข่ายอาสาสมัครท้องถิ่นรักษ์โลก (อถล.) แบ่งหน้าที่รับผิดชอบ โดยผู้จัดเก็บ 1 คน มีหน้าที่รับผิดชอบการจัดเก็บข้อมูลขยะเปียกจากครัวเรือน จำนวน 30 ครัวเรือน

2.2 มีอุปกรณ์สำหรับถ่ายรูปเพื่อรายงานผลการดำเนินงานได้

2.3 มีความสามารถในการคำนวณพื้นฐาน

 **แนวทางการปฏิบัติ**

 1. แนวทางการปฏิบัติสำหรับองค์กรปกครองส่วนท้องถิ่น

1.1 ประชาสัมพันธ์ให้ประชาชนในพื้นที่เข้าใจถึงการดำเนินงานเก็บข้อมูลปริมาณขยะเปียก เพื่อให้ประชาชนร่วมมือเข้าร่วมโครงการ

1.2 คัดเลือกชุมชนเป้าหมาย เพื่อเก็บข้อมูล

1.3 ประชุมผู้นำชุมชน/ กำนันผู้ใหญ่บ้าน และผู้จัดเก็บข้อมูล (อถล.) เพื่อให้ความรู้ความเข้าใจแก่ครัวเรือนเป้าหมายเกี่ยวกับการดำเนินการเก็บและบันทึกข้อมูลขยะเปียก ตามแบบฟอร์มที่กรมส่งเสริมการปกครองท้องถิ่นจัดเตรียมไว้ให้

1. แนวทางการปฏิบัติสำหรับผู้นำชุมชน/ กำนันผู้ใหญ่บ้าน

2.1 กำหนดครัวเรือนเป้าหมาย จำนวน 30 ครัวเรือน ต่อ 1 หมู่บ้าน

2.2 ประสานงานกับผู้จัดเก็บข้อมูล (อถล.) ในการแบ่งหน้าที่รับผิดชอบ โดยผู้จัดเก็บ 1 คน มีหน้าที่รับผิดชอบการจัดเก็บข้อมูลขยะเปียกจากครัวเรือน จำนวน 30 ครัวเรือน

1. แนวทางการปฏิบัติสำหรับผู้จัดเก็บข้อมูล (อถล.)
	1. การเตรียมความพร้อมก่อนการเก็บข้อมูลขยะเปียก

(1) ประสานงานกับผู้นำชุมชน/ กำนันผู้ใหญ่บ้าน ในการแบ่งหน้าที่รับผิดชอบ โดยผู้จัดเก็บ 1 คน มีหน้าที่รับผิดชอบการจัดเก็บข้อมูลขยะเปียกจากครัวเรือน จำนวน 30 ครัวเรือน

 (2) จัดเก็บข้อมูลพื้นฐานสำหรับแต่ละครัวเรือน ดังนี้

 - จำนวนผู้อยู่อาศัย

 - รายชื่อ

 - รายได้เฉลี่ย

 - พฤติกรรมการบริโภค เช่น มื้ออาหารที่บริโภคที่ครัวเรือน

 - มีการจัดทำถังขยะเปียกหรือไม่ ถ้ามี มีจำนวนเท่าใด

(3) ศึกษาเส้นทางและทำเส้นทางการจัดเก็บของครัวเรือนที่ตนรับผิดชอบ

(4) ตกลงช่วงเวลาสำหรับการเก็บข้อมูลในแต่ละวันกับแต่ละครัวเรือน

* 1. การปฏิบัติระหว่างการดำเนินการเก็บข้อมูลขยะเปียก

(1) เดินทางไปเก็บข้อมูลตามครัวเรือนที่ตนรับผิดชอบ พร้อมตาช่างแบบเข็ม 60 กิโลกรัม

(2) ชั่งน้ำหนักของถังพลาสติกปริมาตร 20 ลิตร โดยไม่ต้องชั่งน้ำหนักของฝา เพื่อนำน้ำหนักของถังเปล่ามาหักลบกับน้ำหนักของถังที่มีเศษอาหาร (ทำเฉพาะครั้งแรก เพื่อทราบน้ำหนักของถัง 20 ลิตร)

(3) ใช้ตะกร้าพลาสติกกรองของเหลวออกจากเศษอาหาร

(4) นำเศษอาหารที่ครัวเรือนเก็บไว้ในถังปริมาตร 20 ลิตร มาชั่งบนตราชั่ง

(5) บันทึกข้อมูลลงแบบฟอร์มที่กรมส่งเสริมการปกครองท้องถิ่นจัดเตรียมไว้ให้

1. แนวทางการปฏิบัติสำหรับครัวเรือน
	1. การเตรียมความพร้อมก่อนการดำเนินการ

(1) กำหนดจุดที่จะให้ ผู้จัดเก็บข้อมูล (อถล.) มาจัดเก็บในแต่ละวันทราบ

(2) จัดเตรียมพื้นที่สำหรับการทำถังขยะเปียกตามขั้นตอนที่กำหนด

* 1. การปฏิบัติระหว่างการดำเนินการเก็บข้อมูลขยะเปียก

(1) นำเศษอาหารที่เหลือจากการประกอบอาหารและที่เหลือจากการรับประทานทุกมื้อในแต่ละวัน มาใส่ในถังพลาสติกพร้อมฝาปิดปริมาตร 20 ลิตร

(2) ให้ความช่วยเหลือผู้จัดเก็บข้อมูล (อถล.) ในการจัดเก็บข้อมูลขยะเปียก

(3) หลังจากผู้จัดเก็บข้อมูล (อถล.) ชั่งน้ำหนักและจัดเก็บข้อมูลเรียบร้อยแล้ว ให้เทเศษอาหารหลังจากการชั่งลงในถังพลาสติกปริมาตร 100 ลิตร ที่ทำเป็นถังขยะเปียก

(4) ใช้ไม้พายหรืออุปกรณ์อื่น กวนเศษอาหารถังขยะเปียกเพื่อไม่ให้เกิดก๊าซ

 **2.2 ประเภทโรงเรียนและศูนย์พัฒนาเด็กเล็ก**

 **ผู้มีส่วนเกี่ยวข้อง**

* องค์กรปกครองส่วนท้องถิ่น (ผู้บริหาร และเจ้าหน้าที่ที่รับผิดชอบ)
* โรงเรียน/ศพด.
* ผู้จัดเก็บข้อมูล (เจ้าหน้าที่ในโรงเรียน/ศพด.)

 **แนวทางการปฏิบัติ**

1. แนวทางการปฏิบัติสำหรับองค์กรปกครองส่วนท้องถิ่น

1.1 ประชาสัมพันธ์ ประชุม และให้ความรู้ความเข้าใจแก่โรงเรียน/ศพด. เกี่ยวกับการดำเนินการเก็บและบันทึกข้อมูลขยะเปียก ตามแบบฟอร์มที่กรมส่งเสริมการปกครองท้องถิ่นจัดเตรียมไว้ให้

1.2 จัดซื้ออุปกรณ์เพื่อการเก็บข้อมูล ดังนี้

 - ถังพลาสติกพร้อมฝาปริมาตร 100 ลิตร ตามความเหมาะสมกับจำนวนนักเรียน

 - ตราชั่ง แบบเข็ม 60 กิโลกรัม จำนวน 1 เครื่อง ต่อ 1 แห่ง

* 1. ติดตามการดำเนินงานของโรงเรียน/ศพด.

 2. แนวทางการปฏิบัติสำหรับโรงเรียน/ศพด.

2.1 จัดเก็บข้อมูลพื้นฐานของโรงเรียน/ศพด. ดังนี้

 - จำนวนนักเรียน

 - รายชื่อผู้จัดเก็บข้อมูล (เจ้าหน้าที่ในโรงเรียน/ศพด.)

 - พฤติกรรมการบริโภค เช่น จำนวนมื้ออาหารที่บริโภค

 - มีการจัดทำถังขยะเปียกหรือไม่ ถ้ามี มีจำนวนเท่าใด

2.2 จัดเตรียมสถานที่รวบรวมเศษอาหารให้เพียงพอ และประชาสัมพันธ์ให้นักเรียนทราบถึงการดำเนินการ

 3. แนวทางการปฏิบัติผู้จัดเก็บข้อมูล (เจ้าหน้าที่ในโรงเรียน/ศพด.)

* 1. การเตรียมความพร้อมก่อนการดำเนินการ

- จัดเตรียมพื้นที่สำหรับการทำถังขยะเปียกตามขั้นตอนที่กำหนด

* 1. การปฏิบัติระหว่างการดำเนินการเก็บข้อมูลขยะเปียก

(1) นำเศษอาหารที่เหลือจากการประกอบอาหารและที่เหลือจากการรับประทานทุกมื้อในแต่ละวัน มาใส่ในภาชนะที่เตรียมไว้

(2) ชั่งน้ำหนักของภาชนะ เพื่อนำน้ำหนักของภาชนะเปล่ามาหักลบกับน้ำหนักของภาชนะที่มีเศษอาหาร (ในกรณีที่เปลี่ยนภาชนะ ให้ชั่งน้ำหนักภาชนะเปล่าก่อนทุกครั้ง)

(3) ใช้ตะกร้าพลาสติกกรองของเหลวออกจากเศษอาหาร

(4) นำเศษอาหารที่ครัวเรือนเก็บไว้ในภาชนะมาชั่งบนตราชั่ง

(5) บันทึกข้อมูลลงแบบฟอร์มที่กรมส่งเสริมการปกครองท้องถิ่นจัดเตรียมไว้ให้

(6) หลังจากชั่งน้ำหนักและจัดเก็บข้อมูลเรียบร้อยแล้ว ให้เทเศษอาหารหลังจากการชั่งลงในถังพลาสติกปริมาตร 100 ลิตร ที่ทำเป็นถังขยะเปียก

(7) ใช้ไม้พายหรืออุปกรณ์อื่น กวนเศษอาหารถังขยะเปียกเพื่อไม่ให้เกิดก๊าซ

**-----------------------------**

**องค์กรปกครองส่วนท้องถิ่น**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1 |  | นายกเทศมนตรีตำบลอุโมงค์ |
| 2 |  | เจ้าหน้าที่เทศบาลตำบลอุโมงค์ |
| 3 |  | นายกองค์การบริหารส่วนตำบลบ้านปวง |
| 4 |  | เจ้าหน้าที่องค์การบริหารส่วนตำบลบ้านปวง |
| 5 |  | นายกเทศมนตรีตำบลเชียงกลม |
| 6 |  | เจ้าหน้าที่เทศบาลตำบลเชียงกลม |
| 7 |  | นายกองค์การบริหารส่วนตำบลผาสามยอด |
| 8 |  | เจ้าหน้าที่องค์การบริหารส่วนตำบลผาสามยอด |
| 9 |  | นายกเทศมนตรีตำบลโพตลาดแก้ว |
| 10 |  | เจ้าหน้าที่เทศบาลตำบลโพตลาดแก้ว |
| 11 |  | นายกองค์การบริหารส่วนตำบลโก่งธนู |
| 12 |  | เจ้าหน้าที่องค์การบริหารส่วนตำบลโก่งธนู |
| 13 |  | นายกเทศมนตรีตำบลพะวง |
| 14 |  | เจ้าหน้าที่เทศบาลตำบลพะวง |
| 15 |  | นายกองค์การบริหารส่วนตำบลรัตภูมิ |
| 16 |  | เจ้าหน้าที่องค์การบริหารส่วนตำบลรัตภูมิ |